cyanic-selkie/wikianc huggingface dataset:
Vaellus (Lost)
Takaumat
John Locken näytetään työskentelevän yhtiölle, joka valmistaa laatikoita. Hänellä on tyly pomo Randy Nations (Billy Ray Gallion), joka piikittelee ja nöyryyttää häntä jatkuvasti. Kerran Locke läksyttää Randya ja tuntee olonsa mainioksi. Hän kertoo siitä Helen-nimiselle naiselle puhelimessa. Paljastuu, että Helen laskuttaa Lockea tunneittain puhumisesta, ja että he ovat keskutelleet näin kahdeksan kuukauden ajan. Locke kertoo Helenille suunnittelevansa vaellusta, ja että haluaisi Helenin tulevan hänen mukaansa. Helen vastaa ettei voi tavata asiakkaita kasvotusten ja kertoo tunnin olevan täynnä. Myöhemmässä takaumassa Locke on Australiassa juttelemassa yhdelle vaelluksen järjestäjistä. Tämä ei suostu ottamaan Lockea mukaan sanoen, että se olisi liian suuri riski vakuutusyhtiölle. Kun mies nousee ja lähtee matkalle, Locken näytetään olevan pyörätuolissa.
Jakson loppua kohden näytetään takauma saarelta, mikä on epätavallista. Lennon 815 turman jälkeen Locke herää rannalta ja huomaa pystyvänsä heiluttamaan varpaitaan. Hän nousee ja kuulee Jack Shephardin (Matthew Fox) huutavan apua loukkaantuneen henkilön kanssa.
Saarella
Lentoturmasta on kulunut neljä päivää ja eletään päivää 25. syyskuuta 2004. Kun villisiat tonkivat ruumiita täynnä olevaa lentokoneen runkoa, Jack päättää, että se tulisi polttaa. Seuraavana päivänä selviytyjät huomaavat ruoan olevan lopussa ja miettivät mitä pitäisi tehdä. Locke paljastaa omistavansa paljon metsästysveitsiä ja ehdottaa metsästysretkeä viidakkoon. Locke lähtee metsästämään mukanaan Kate Austen (Evangeline Lilly) ja Michael Dawson (Harold Perrineau). Kate on saanut Sayid Jarrahilta (Naveen Andrews) antennin, joka auttaa paikantamaan ranskankielisen lähetyksen sijainnin, jonka he kuulivat kaksi päivää aikaisemmin. Retkellä yksi villisioista haavoittaa Michaelia. Kate lähtee saattamaan tätä takaisin rannalle, kun taas Locke jatkaa yksin viidakkoon. Kun Kate ja Michael ovat palaamassa rannalle, Kate kiipeää puuhun kiinnittämään antennia. Kuitenkin ennen kuin hän ehtii kiinnittää sitä, hän kuulee hirviön ääniä, mikä saa hänet tiputtamaan ja rikkomaan antennin. Hirviö suuntaa suoraan kohti Lockea, joka katsoo suoraan sitä päin.
Koko jakson ajan Jack on jutellut Rose Hendersonin (L. Scott Caldwell) kanssa. Rosen aviomies Bernard Nadler (Sam Anderson) oli lentokoneen takaosan vessassa törmäyksen sattuessa. Selviytyjät uskovat kaikkien takaosassa olleiden kuolleen, mutta Rose uskoo miehensä olevan elossa. Michael ja Kate palaavat rannalle. Kun Kate menee kertomaan Jackille Lockesta, tämä näkee miehen puvussa kävelevän viidakkoon. Jack seuraa pukumiestä ja saa peräänsä Katen. Mutta merkillisen hahmon sijaan, he löytävät Locken, joka kantaa mukanaan kuollutta villisikaa. Sinä yönä koneen runko poltetaan, ja Claire Littleton (Emilie de Ravin) pitää muistotilaisuuden kuolleille. Michael kiittää Lockea sian metsästämisestä ja kysyy tältä hirviöstä, mutta Locke vastaa ettei nähnyt mitään. Locke näkee pyörätuolinsa liekkien läpi ja hymyilee.
Tuotanto
Kirjoittaessaan ”Tabula Rasa” -jaksoa, tuottaja Damon Lindelof ehdotti, että John Locke olisi ollut pyörätuolissa ennen saarta. Muut käsikirjoittajat reagoivat aluksi järkyttyneesti, mutta lopulta omaksuivat idean.
Aiheesta muualla
Lost
Famagustanlahti
Famagustanlahti (Ammóchostoksenlahti,, ) on lahti Välimeressä Kyproksen saaren itärannikolla.
pienoiskuva|vasen|200px|Famagustanlahden kartta. Famagustanlahti ulottuu sen pohjoispään Elaían niemeltä, joka on Karpasían niemimaan etelärannikolla, eteläpään Kávo Gkrékon niemelle. Lahden rannikolla sijaitsevat pohjoisesta etelään Bogázi, Tríkomo, Ágios Sérgios, Famagusta (Ammóchostos), Derýneia ja Paralímni. Lahteen laskee Famagustan pohjoispuolella Kyproksen pisin joki Pediaíos. Lahdessa ei ole suuria saaria.
Lahden rannikosta pääosa on nykyisin de facto Pohjois-Kyproksen turkkilaisen tasavallan hallussa.
Impavido-luokka
Impavido-luokka oli Italian laivaston toinen toisen maailmansodan jälkeen valmistettu kahden hävittäjän alusluokka ja samalla Italian laivaston ensimmäinen ohjushävittäjäluokka. Impetuoso-luokan paranneltuina versioina alukset vastasivat suorituskyvyltään Yhdysvaltain laivaston Charles F. Adams -luokan aluksia. Niiden takakannen tykkitorni oli vaihdettu RIM-24 Tartar -ilmatorjuntaohjuksiin ja niiden vaatimaan tutkaan.
Alukset
Alukset tilattiin 1957 ja 1959 sekä modernisoitiin 1976-1977 ja 1974-1975. Alusten Tartar-ohjukset vaihdettiin SM-1MR -ohjuksiin samalla kuin ne otettiin käyttöön muissakin Italian merivoimien aluksilla.
Dennis Rundt
Dennis Jarl-Olav Rundt (s. 14. elokuuta 1947 Vaasa) on suomalainen toimittaja ja kirjailija.
Rundt toimi kahteen otteeseen Vasabladetin päätoimittajana, vuosina 1992–1997 ja uudelleen vuodesta 2002, kunnes jäi eläkkeelle vuonna 2008. Hän aloitti lehden palveluksessa vuonna 1973 ja toimi ennen päätoimittajuuttaan muun muassa lehden toimituspäällikkönä. Hänet on palkittu toimittajantyöstään valtion journalistipalkinnolla vuonna 2008.
Rundt on koulutukseltaan valtiotieteen tohtori (politices doktor), joksi hän väitteli vuonna 1992 Åbo Akademista. Hänen väitöskirjansa käsitteli Munsalan radikalismia. Myöhempinä vuosina hän kirjoitti romaanisarjan, jonka tapahtumat sijoittuvat Pohjanmaalle vuosina 1850–1925. Sarjaan kuuluvat teokset Sterbhuset (1996), Korthuset (2000) ja Glädjehuset (2003). Rundtin ensimmäinen kirja, Ingmar Kommosen kanssa kirjoitettu ydinvoimakriittinen Finlands kärnkraft : en bok om kedjereaktioner i vårt samhälle, julkaistiin vuonna 1976.
Rundt on naimisissa ja hänellä on kolme lasta.
Lenin Puolassa
Lenin Puolassa on Sergei Jutkevitšin ohjaama neuvostoliittolainen elokuva vuodelta 1966. Jutkevitš voitti elokuvallaan Cannesin elokuvajuhlien parhaan ohjaajan palkinnon vuonna 1966.
Suomessa Jutkevitš sai ohjauksestaan ulkomaan Jussi-palkinnon vuonna 1970.
Single UNIX Specification
Single UNIX Specification (SUS) on X/Open-konsortion aloittama Unix-käyttöjärjestelmien standardi, jota on nykyisin kehittää The Open Group. Standardi yhdistää neljä Unixiin liittyvää elementtiä: määrittely (kuten SVID), teknologia (kuten SVR4), tavaramerkki ja tuote (kuten UnixWare).
Ensimmäinen versio SUS-standardista (SUSv1) oli X/Open Portability Guide (XPG) määrittelyn version 4 "uudelleenpaketointi" (XPG4) ja sisälsi muita X/Open-määrittelyjä kuten X/Open Curses ja X/Open Networking Service. SUSv2 (XPG5) julkaistiin vuonna 1997. SUSv3 yhdistää POSIX-määrittelyn ja Single UNIX Specificationin sisältämät määrittelyt yhdeksi. SUSv4 julkaistiin vuonna 2008. ISO/IEC 9945:2002 -standardi sisältää POSIX ja SUS-määrittelyt. Nykyinen Single UNIX Specification perustuu POSIX-määrittelyyn mutta laajentaa ja päivittää sitä.
Käyttöjärjestelmän ei tarvitse käyttää Unixin lähdekoodia ollakseen yhteensopiva: IBM:n suurtietokoneille julkaistu z/OS on sertifioitu yhteensopivaksi. Unix-tavaramerkkiä käyttävä käyttöjärjestelmä on verifioitava SUS-yhteensopivaksi, mutta on useiden Linux-jakeluja tekevien ulottumattomissa kustannuksien ja nopean muutoksen johdosta: SUS-standardin sanotaan menettäneen merkityksensä nykymaailmassa. Ohjelmointirajapintojen standardoinnin sanotaan osoittaneen hyötynsä kun Oracle julkaisi tietokantaohjelmistonsa Linuxille.
Unixin kaltainen käyttöjärjestelmä (kuten Linux) voi olla standardin kanssa yhteensopiva, mutta ei ole sertifioitu SUS-standardin mukaiseksi.
ISO/IEC 23360-1:2006 -standardoitu Linux Standard Base pyrkii Linux-jakelujen yhteensopivuuteen useiden Unix-standardien kanssa mukaan lukien Single UNIX Specification.
Jiri Tammilehto
Jiri-Henrik Tammilehto (s. 17. huhtikuuta 1978 Pori) on suomalainen iskelmälaulaja. Tammilehto aloitti lauluharrastuksensa karaoken merkeissä vuonna 2007. Voitettuaan monia karaokekilpailuja hän otti myös kahdesti osaa tangomarkkinakilpailuihin. Tangomarkkinoilla Tammilehto pääsi kahdesti semifinaalikarsintoihin. Vuodesta 2012 lähtien Tammilehto oli esiintynyt tanssilavoilla Tapani Riipan tanssiorkesterin kera. Vuonna 2014 Tapani Riipan tanssiorkesteri muutti nimensä Esperanzaksi. Samana vuonna Tammilehto osallistui myös Kokkolan seudun harmonikkakerhon toimintaan, jossa hän toimii edelleen pääsolistina.
Keikkailu jatkuu sekä Esperanzan, Muukalaisten että Kokkolan seudun harmonikkakerhon kanssa (2020). Tammilehto aloitti keikkailun Muukalaiset-kantribändin kanssa vuonna 2019. Hän on keikkaillut ympäri Suomen tanssilavoja ja myös ulkomailla, kuten Ruotsissa ja Espanjassa Teneriffalla. Tammilehto on keikkaillut myös bigbandien, kuten Guardia Nuevan ja YTS:n, kera.
Vuonna 2012 Tammilehto julkaisi ensimmäisen levynsä Maxisingle omakustanteena nimellä Jiri-Henrik Tammilehto. Levyllä on kappaleet Sielun molli, Kotka etsii kotiaan sekä Suuret saappaat. Hän teki myös levyn vuonna 2014 Esperanza-orkesterin kanssa. Levyllä on kappaleet Kun herään, Alamäki ja Ohtakarin kesä. Tammilehto myös aloitti vuonna 2019 levyjen tekemisen Muukalaisten kanssa. Kappaleita on Kun hämärään piettyy maa sekä Auringonlasku.
Jouni Lanamäki
Jouni Lanamäki (s. 1950 ) on suomalainen ravintolayrittäjä, joka omistaa suosittuja karaokebaareja Oulussa ja Helsingissä. Hän on ollut mukana Oulun kunnallispolitiikassa 1990-luvulla, jolloin hän sai paljon julkisuutta jyrkällä ulkomaalaisvastaisuudellaan.
Nuoruuden poliittinen toiminta
Lanamäki on kotoisin Sotkamosta. Hänen isänsä oli kouluneuvos Toivo Lanamäki. Nuoruudessaan Lanamäki johti vuosina 1969–1972 toiminutta oikeistoradikaalia nuorisojärjestöä Suomen Isänmaallisia Nuoria (SIN), alkuperäiseltä nimeltään Isänmaallista Kansallisliikettä, joka ilmoitti toimintansa pohjautuvan 1930-luvun Isänmaallisen Kansanliikkeen ohjelmaan. Järjestön kotipaikka oli Kajaani, mutta se sai julkisuushakuisilla tempauksillaan valtakunnallista huomiota ja sen paikallisosastoja perustettiin muihinkin kaupunkeihin. SIN hakeutui yhteistyöhön Kauko Kareen perustaman Itsenäisyyden Puolesta (IP) -kansalaisjärjestön kanssa ja siitä kaavailtiin IP:n nuoriso-osastoa. SIN:llä ja Lanamäellä oli kontakteja myös ruotsalaiseen uusnatsipuolueeseen Nordiska Rikspartietiin, mutta yhteistyötä haittasi se, että Lanamäki vastusti antisemitismiä. SIN:n toiminta kuihtui vuoden 1972 alussa.
Ravintoloitsijana ja kunnallispoliitikkona
Myöhemmin Lanamäki ryhtyi hotelli- ja ravintolayrittäjäksi. Hän perusti Oulun entisen Oulas-hotellin tiloihin vuonna 1984 Gasthaus Lanamäki -nimisen hotellin. Hän sai kohujulkisuutta perustamalla Ouluun niin sanottuja topless-baareja, joissa naistarjoilijat olivat yläosattomissa. Lanamäen on myös sanottu tuoneen karaokebaarit Suomeen.
Lanamäki nousi 1990-luvun alussa valtakunnalliseen julkisuuteen ulkomaalaisvastaisuutensa ja rasistisina pidettyjen mielipiteidensä vuoksi. Lanamäki ja kaksi ovimiestä tuomittiin vuonna 1992 Oulun raastuvanoikeudessa sakkoihin ja korvauksiin etnisestä syrjinnästä, koska hän oli kieltänyt tummaihoisilta maahanmuuttajilta pääsyn Oulussa omistamaansa ravintolaan. Rovaniemen hovioikeus vahvisti tuomion. Rasismikohun tuoman julkisuuden jälkeen Lanamäki oli vuoden 1992 kunnallisvaaleissa sitoutumattomana ehdokkaana kokoomuksen listalla ja tuli valituksi Oulun kaupunginvaltuustoon ääniharavana. Lehtihaastatteluissa hän sanoi muun muassa haluavansa pitää ”Oulun Pohjolan valkeana kaupunkina” ja suomalaisten hengissäsäilymisen vaativan ”taistelua värillisiä vastaan”. Toisaalta Lanamäki perusti Ouluun erityisesti ulkomaalaisia asiakkaita varten Laku-Pekka-nimisen ravintolan, joka ei kuitenkaan menestynyt. Hän myös kiisti olevansa rasisti, sillä hänellä oli striptease-baarissaan tummaihoinen strippari. Lanamäki ei asettunut ehdolle enää vuoden 1996 kunnallisvaaleissa.
Sittemmin Lanamäki on laajentanut liiketoimintaansa Helsinkiin, jossa hän omistaa useita suosittuja karaokebaareja, kuten Pataässä, Anna K, Erottaja-baari ja Marian Helmi. Joukossa on useita homobaareja. Hänen ensimmäinen ravintolansa Helsingissä oli vuonna 1994 Kruununhakaan perustettu Pataässä, joka hänen mukaansa oli myös Suomen järjestyksessä toinen karaokebaari. Lanamäen Helsingin Alppiharjussa omistamasta karaokebaari Populuksesta tuli vuonna 2018 Suomen ensimmäinen ympäri vuorokauden avoinna oleva baari. Lanamäki ei ole ollut mukana politiikassa 1990-luvun jälkeen. Vuonna 2017 professori Teivo Teivaiselle antamassaan haastattelussa hän sanoi ”ottavansa mielellään rahat pois kaikilta, ketään syrjimättä”.
Verotilastojen mukaan Lanamäki oli vuonna 2013 Kainuun toiseksi suurituloisin veronmaksaja. Vuonna 2017 hänellä oli maakunnan suurimmat ansiotulot.
Ávakaksen rotko
Ávakaksen rotko ( eli Άβακας, Ávakas) on rotko Akámaksen niemimaalla Kyproksen saaren länsiosassa. Sen itäpää sijaitsee lähellä Páno Aródeksen kylää ja länsipää rannikolla Toxéftran lahdella lähellä Pégeian Ágios Geórgiosta.
Musatehdas
Musatehdas on UMO Helsinki Jazz Orchestran järjestämä 7-9.luokkalaisille peruskoululaisille nuorille suunnattu musiikkityöpajahanke, jossa oppilaat pääsevät sanoittamaan omia kappaleita ja Umo sovittaa kappaleet. Projektia on järjestetty syksystä 2016 alkaen. Omien kappaleiden lisäksi projektiin kuuluu oppilaiden suunnittelemat tanssikoreografit ja Sami Kontolan vetämänä samba-musiikkia oppilaiden muodostamalla samba-ryhmällä. Projektia vetää Kontolan lisäksi Aija Puurtinen ja Ville Vannemaa. Aija puurtinen pitää oppilaille biisipajan ja biisipajan jälkeen Aija Puurtinen ja Ville Vannemaa valitsevat oppilaiden itse tekemät kappaleet, joihin Umo tekee sovituksen ja kuullaan projektin päätöskonsertissa.
Projektissa oli mukana lukuvuonna 2016-2017 Kruununhaan yläaste ja Vuosaaren peruskoulu, 2017-2018 Laajasalon peruskoulu ja Mainingin koulu,2018-2019 Laajasalon peruskoulu ja Hämeenkylän koulu sekä lukuvuonna 2019-2020 Tapiolan koulu ja Suutarinkylän peruskoulu.
Pastor primarius
Pastor primarius (ensimmäinen kirkkoherra) oli arvonimi, jota käytettiin ennen muuta Tukholman suurkirkon kirkkoherrasta joka samalla oli Tukholman konsistorin preses, (puheenjohtaja). Nimitys tuli käyttöön 1593. Kun Tukholmaan perustettiin hiippakunta 1942, Suurkirkon kirkkoherrasta tuli tuomiorovasti, mutta hänelle myönnettiin arvonimi pastor primarius ja hänelle myönnettiin oikeus kantaa kuorikaapua. Tästä käytännöstä luovuttiin vasta 1989.
Nimitys pastor primarius on ollut käytössä myös muualla, etenkin Saksassa.
Koróneia- ja Vólvi-järvien ja Makedonian Témpin kansallispuisto
Koróneia- ja Vólvi-järvien ja Makedonian Témpin kansallispuisto on kansallispuisto Makedoniassa Pohjois-Kreikassa. Se on perustettu vuonna 2004.
Kansallispuisto sijaitsee Keski-Makedonian alueella koilliseen Thessalonikin metropolialueesta. Se käsittää nimensä mukaisesti Koróneia- ja Vólvi-järvien alueet sekä Makedonian Témpin eli Rentínan solan. Kansallispuiston varsinaisen alueen pinta-ala on noin hehtaaria ja kokonaispinta-ala ympärysalueineen noin  hehtaaria.
Alueella on tavattu 336 vesikasvien ja 800 maakasvien lajia, 342 eri lintulajia, 56 nisäkäslajia, 27 matelijalajia, 11 sammakkoeläinlajia sekä 29 eri kalalajia.
Skepta
Joseph Junior Adenuga (s. 19. syyskuuta 1982 Lontoo) on englantilainen grime-artisti ja tuottaja. Hänet tunnetaan paremmin taiteilijanimellään, Skepta. Hän on julkaissut uransa aikana viisi studioalbumia, joista neljäs voitti vuoden 2016 Mercury Prize -palkinnon. Hänen veljensä, Jme (Jamie Adenuga) on myös kuuluisa grime-artisti ja he ovat työskennelleet yhdessä monta kertaa.
Skepta on perustanut veljensä kanssa Boy Better Know nimisen levy-yhtiön uransa alkupuolella vuonna 2006.
Diskografia
Studioalbumit
Mixtapet EP-levyt
Audace-luokka
Audace-luokka oli Italian laivaston kahden ohjushävittäjän muodostama alusluokka.
Elsa Alkman
pienoiskuva|Elsa Alkman suunnilleen vuonna 1930. Elsa Alkman o.s. Ahlström (18. marraskuuta 1878 Ornäs – 1975 ) oli ruotsalainen kirjailija, viulisti ja poliitikko. Hänen isänsä oli insinööri O. Th. Ahlström ja äitinsä Clara Guinchard. Hän opiskeli Tukholman konservatoriossa viulunsoittoa 1897‒1900. Hän oli Eslövin köyhäinhoitolautakunnassa vuodesta 1911. Hän oli hallituksen jäsen Föreningen för kvinnans politiska rösträttissä (FKPR) 1911‒1913 ja Eslövin FKPR:ssä vuodesta 1907, Eslövin lukutuvassa 1912‒1913, Eslövin musiikkiseurassa vuodesta 1913, varapuheenjohtaja Eslövs försköningsföreningissä 1911‒1913, Eslövin lainakirjastossa vuodesta 1912. Hän oli mukana Norrköpingissä natsismin vastaisessa toiminnassa ja piti toisen maailmansodan aikana salaista natsismin vastaista keskustelupiiriä. Hän oli myös Fredrika Bremer-förbundetin hallituksen jäsen.
Alkman oli naimisissa vuodesta 1906 apteekkari O. E. Alkmanin kanssa.
Anthony Ritchie
Ritchie opiskeli Canterburyn yliopistossa ja Attila Bozayn johdolla Franz Liszt -musiikkiakatemiassa. Vuonna 1987 hän sai filosofian tohtorin arvon väitöskirjalla Béla Bartókin musiikista. Ritchie sävelsi neljästä sinfoniastaan ensimmäisen ollessaan Dunedinin sinfoniaorkesterin nimikkosäveltäjä vuosina 1993–94. Hänen tuotantoonsa kuuluu myös Alexa Stillille sävelletty laajalti esitetty huilukonsertto, Matthew Marshallin vuonna 1998 kantaesittämä kitarakonsertto, muuta orkesterimusiikkia, kamarimusiikkia (kuten jousikvartettoja, pianosävellyksiä, kuoroteoksia, oopperoita ja elokuvamusiikkia. Esittäjien joukossa ovat olleet Uuden-Seelannin sinfoniaorkesteri, Christchurchin sinfoniaorkesteri, BBC:n sinfoniaorkesteri, Ruotsin kamariorkesteri ja Takács-kvartetti.
Ritchie on myös johtanut Dunedinin nuoriso-orkesteria ja tehnyt töitä sovittajana. Rugbyn vuoden 2011 maailmanmestaruuskilpailuja varten hän teki sovitukset kahdestakymmenestä kansallislaulusta. Hän on itsekin urheillut ja edustanut maailmanmestaruustasolla Uutta-Seelantia kroketissa.
Kuivahedelmä
thumb|1) [[rusina|korinttirusina 2) mustamulperi 3) valkomulperi 4) karviaiskoiso 5) aronia 6) tyrni 7) vadelma 8) kumkvatti 9) kultarusina 10) mustikka 11) goji-marja 12) kirsikka 13) karpalo 14) hapankirsikka 15) happomarja]]
Kuivahedelmä eli kuivattu hedelmä on ruoka-aineena käytettävä hedelmä, jonka sisältämästä vedestä suurin osa on haihdutettu pois. Kuivatut hedelmät säilyvät huomattavasti pidempään kuin tuoreet, ja pienempinä ja kevyempinä niitä on myös helpompi varastoida ja kuljettaa. Kuivahedelmien valmistuksella on monituhatvuotiset perinteet. Perinteisin kuivausmenetelmä on aurinkokuivaus, mutta nykyisin hedelmiä kuivataan monin eri tavoin koneellisesti. Maailmanlaajuisesti yleisimpiä kuivahedelmiä ovat kuivatut viinirypäleet eli rusinat.
Jotkin kuivahedelmät valmistetaan yksinkertaisesti kuivaamalla tuoreet hedelmät sellaisenaan, kun taas toisia käsitellään ennen kuivausta esimerkiksi sokeriliemessä, mikä tekee niistä makeampia ja pehmeämpiä. Nykyisin monet kuivahedelmät käsitellään ennen kuivausta myös rikkidioksidilla tai rikkihapokkeen suoloilla eli sulfiiteilla. Rikkikäsittelyn pääasiallisena tarkoituksena on estää hedelmän tummuminen kuivatuksen aikana ja säilyttää sen alkuperäinen väri.
Roberto Jiménez Gago
Roberto Jiménez Gago, yleensä vain Roberto (s. 10. helmikuuta 1986 Madrid, Espanja) on espanjalainen jalkapallomaalivahti. Hän on edustanut Espanjassa useita seuroja kuten Atlético Madridia, Zaragozaa, Espanyolia ja Málagaa. Portugalissa hän on edustanut Benficaa ja Kreikassa Olympiakosta. Vuonna 2019 hän siirtyi Englantiin West Ham Unitedin joukkueeseen ja lähti sieltä tammikuussa 2020 lainalle espanjalaisseura Deportivo Alavésiin.
Ura
Roberto on Atlético Madridin junioriakatemian kasvatti. Hän teki ensiesiintymisensä edustusjoukkueessa 22. joulukuuta 2005 ottelussa Osasunaa vastaan. Kauden 2007–2008 hän pelasi lainalla maan toiseksi korkeimmalla sarjatasolla pelanneessa Gimnàsticissa, jossa hän toimi joukkueen ykkösmaalivahtina.
Heinäkuussa 2008 Roberto siirtyi Recreativoon osana vaihtokauppaa, jossa Florent Sinama-Pongolle matkasi Madridiin. Atléticolle jäi kuitenkin takaisinosto-oikeus Robertosta. Kaudella 2008–2009 hän ei pelannut yhtään pääsarjaottelua, tilille kertyi vain cup-otteluita.
13. heinäkuuta 2009 Roberto palasi Atléticoon, joka maksoi kasvatistaan 1,25 miljoonaa euroa. Sopimus oli pituudeltaan kolmivuotinen. Tammikuussa 2010 seura päätti lainata vähälle peliajalle jääneen maalivahdin Zaragozaan.
Kesällä 2010 hän siirtyi portugalilaisseura Benficaan 8,5 miljoonan euron siirtokorvauksella. Roberto edusti joukkuetta yhden kauden ajan pelaten 25 ottelua, minkä jälkeen hän palasi takaisin Espanjaan. Zaragoza maksoi Robertosta portugalilaisseuralle 8,6 miljoonan euron siirtokorvauksen.
Red Cliff
Red Cliff on vuonna 2008 julkaistu John Woon ohjaama elokuva. Se perustuu 200-luvulta peräisin olevaan Kolmen kuningaskunnan kronikkaan.
Juoni
Teos kertoo Jangtsejoella 200-luvulla käydystä punaisen kallion taistelusta, joka on Kiinan historian käännekohtia.
Tuotanto
Red Cliff on Aasian elokuvahistorian kallein tuotanto. Massiivisissa taistelunäytöksissä ei ole turvauduttu tietokonetehosteisiin, vaan Kiinan armeijan lainaamiin 100 000 sotilaan virka-apuun.
Arviot
Nyt-liitteen Matti Rämön mukaan kotiinpaluu on tehnyt John Woolle hyvää 16:n Yhdysvalloissa vietetyn vuoden jälkeen. Red Cliffin kaltaiseen spektaakkeliin nyky-Hollywood ei hänestä edes kykenisi.
Turuttaret
Turuttaret oli suomalainen naistrio joka vaikutti 1970- ja 1980-luvuilla. Vuonna 1974 trio lähti esiintymään puoleksi vuodeksi Yhdysvaltoihin.
Kemerovon tulipalo 2018
pienoiskuva|right|Ostoskeskus ennen paloa. pienoiskuva|Ilmakuva palaneesta Zimnjaja višnja -ostoskeskuksesta. [[Kemerovo, Venäjä, 26. maaliskuuta vuonna 2018.]] pienoiskuva|oikea|Kauppakeskuksen 4. kerroksen pohjapiirros.
Kemerovon tulipalo vuonna 2018 oli tulipalo Zimnjaja višnja (Talvikirsikka) -ostoskeskuksessa Venäjällä sunnuntaina 25. maaliskuuta 2018. Palo vaati 64 kuolonuhria, joista 41 oli lapsia. Kemerovon hiilikaivoskaupunki sijaitsee Siperiassa lähellä Novosibirskiä ja Tomskia noin 3 600 km Moskovasta itään.
Tulipalo eteni nopeasti. Ihmisiä jäi loukkuun lukittujen ovien ja hätäuloskäyntien taakse. Palohälytin ei soinut, eikä kuulutusjärjestelmä ollut toiminnassa. Sammutinjärjestelmä ei ollut toiminnassa, ja palokunta tuli paikalle 40 minuutin kuluttua. Evakuointia ei toimeenpantu.
Palo herätti väestössä suurta surua ja protestimielialaa. Ostoskeskuksen johtoa ja vartija asetettiin syytteeseen, ja Venäjän presidentti Vladimir Putin vieraili Kemerovossa palon johdosta. Korruptiota pidettiin yhtenä syynä paloon.
Sunnuntai-iltapäivänä syttynyt tulipalo on Venäjän historian toiseksi eniten uhreja vaatinut tulipalo.
Zimnjaja višnja -ostoskeskus oli alun perin rakennettu tehtaaksi jo neuvostoaikana, eikä sitä ollut asiantuntijoiden mielestä tarkoitettu ostoskeskukseksi.
Venäjällä on ollut viisi muuta ihmishenkiä vaatinutta ostoskeskustulipaloa vuosina 2005–2017.
Rakennus
Rakennus oli valmistunut 1968 ja toiminut konvehti-/tekstiilitehtaana. Vuonna se oli 2013 muutettu tavarataloksi, jossa oli myös vapaa-ajanviettopaikkoja, kuten kolme elokuvateatteria, lasten sisähuvipuisto, 200 eläimen lemmikkieläintarha, lasten luistelurata, kahvila-baari, kuntosali, uimahalli/kylpylä, biljardisali ja keilahalli.
Palo
Tulipalo alkoi sunnuntaina 25. maaliskuuta 2018 kello 17.00. Tällöin paikalla oli suuri määrä lapsia, koska pääsiäisloma oli alkamassa. Lapset olivat katsomassa piirrettyä Mestarietsivä Sherlock Gnomes -elokuvaa opettajansa johdolla.
Palo syttyi ylimmässä 4. kerroksessa. Joidenkin tietojen mukaan palo syttyi lasten leikkihuoneessa, toisten mukaan taas elokuvateatterissa. Kahden elokuvateatterin hätäuloskäynnit ja ovet olivat lukossa, ja palo levisi räjähdysmäisen nopeasti noin 1 500 neliömetrin alalle. Sammutusjärjestelmä ei toiminut. Tulipalosta ei kuulutettu eikä palohälytys soinut. Palomiesten mukaan valot sammuivat rakennuksesta pian tulipalon sytyttyä.
Videomateriaalin mukaan ihmisiä ei evakuoitu vaan heidät jätettiin selviytymään itse. Pelästyneet ihmiset rikkoivat ikkunoita ja ovia. Hätäpoistumistiet oli tukittu. Neljä ihmistä hyppäsi rakennuksesta alas ja menehtyi. Loukkaantuneista pahimpia vammoja saivat 11- ja 18-vuotiaat pojat, jotka pakenivat liekkejä hyppäämällä yläkerroksien ikkunoista.
Kauppakeskuksen henkilökuntaa pakeni paikalta. Silminnäkijän mukaan karusellin käyttäjä pakeni ja jätti lapset istumaan turvavöissä liikkuvaan laitteeseen. Silminnäkijöiden mukaan palomiehiä saapui aluksi paikalle vain muutama. He nousivat palavaan neljänteen kerrokseen ja odottivat noin 40 minuuttia pelastusyksikköä. He eivät tehneet mitään lähellä olleiden ihmisten pyynnöistä huolimatta. Palon lämpötila nousi ainakin 700 asteeseen. Noin kahden tunnin kuluttua paikalla oli jo 60 palomiestä.
Palomiehet eivät voineet edetä kerrosten sortumavaaran vuoksi ensimmäisen 12 tunnin aikana. Kauppakeskuksen katto romahti kuluttua ja palo jatkui vielä seuraavaan päivään asti. Paloa sammutti lopulta yli 600 palomiestä. Palopäällikkö Sergei Genin on asetettu syytteeseen 37 ihmisen kuolemasta elokuvateattereissa, koska hän viivytteli ihmisten pelastamisessa eikä käyttänyt lyhintä mahdollista lähestymisreittiä.
Operaatio Vihreä
Operaatio Vihreä oli saksalaisten toisen maailmansodan aikainen suunnitelma maihinnoususta Irlannin maaperälle. Sen oli tarkoitus tukeutua saksalaisten maihinnousuun Englantiin, jota kutsuttiin nimellä operaatio Seelöwe. Huolimatta siitä että se oli suunniteltu yksityiskohtaisen tarkasti, sen oli kuitenkin tarkoitus toimia pelkästään hämäyksenä. Suunnitelman pelkkä olemassaolo muodosti vastapuolelle uhan joka täytyi ottaa vakavasti vaikkei sitä toteutettukaan. Brittien vastasuunnitelmaksi luotiin suunnitelma W, Irlannin takaisinvaltaus saksalaisilta.
Kemerovon tulipalo 2018
Palo
Palo luhisti kahden elokuvasalin katot, ja suuri osa kuolonuhreista sai surmansa näissä elokuvateattereissa. Elokuvateatterit romahtivat neljännestä kerroksesta kolmanteen. Tulipalosta noussut savu esti rakennuksen sisällä näkyvyyttä huomattavasti, ja palon korkea lämpötila sekä lattioiden romahtamisriski esti palokunnan etenemisen. Rakennus paloi yli 20 tunnin ajan.
Operaatio Vihreä
Operaatio Vihreää ryhdyttiin suunnittelemaan vuoden 1940 aikana, ja lopullisen muotonsa se sai elokuussa. Vihreä oli laajojen piirien tiedossa vuosina 1940–1941 ja päätyi jopa brittien sotilastiedustelun käsiin englanniksi käännettynä. Tämä herätti epäilyksiä siitä että koko suunnitelma oli hämäystä, tarkoituksena luoda briteille psykologinen sivustauhka. Kun Adolf Hitler lykkäsi Seelöwen toteutusta syksyllä 1940 seuraavan vuoden kevääseen ja lopulta vuonna 1943 hylkäsi koko suunnitelman, menetti myös Vihreä merkityksensä.
Kemerovon tulipalo 2018
Uhrit ja pelastuneet
Palo vaati 64 kuolonuhria ja lisäksi 138 ihmistä loukkaantui. Kuolleista 41 oli lapsia, loukkaantuneista 52 oli lapsia. Noin 120 pakeni tai pelastettiin rakennuksesta. Yksistään 50 ihmistä pelastui kenkäkaupan hätäuloskäytävän kautta myymälän omistajan Farzon Salilovin ja kaupan vartija Mahmud Hudožajevin sekä kolmen muun 2. kerroksessa kauppaa pitävän henkilön avustamina.
Sosiaalisessa mediassa liikkui vahvistamattomia tietoja jopa sadoista kuolleista. Huhujen levittäjä Jevgeni Volnovina tunnettu Nikita Kuvikov soitti useita pilapuheluja monelle kaupungin ruumishuoneelle, joissa hän esitti pelastustyöntekijää ja kysyi, onko 300 ruumiille tilaa. Soittaja, joka julkaisi puhelusta videon YouTube-kanavallaan, on asetettu syytteeseen.
Operaatio Vihreä
Suunnitelman yksityiskohtia
Seelöwen ollessa menestyksekäs, oletettiin Vihreän täytäntööpanon olevan seuraava askel, siltä osin kun suunnitelmat pysyisivät ennallaan sotatilanteessa. Vihreä ei sisältänyt mitään suunnitelmia Irlannin hallituksen syrjäyttämisestä tai toisinajattelijoiden likvidoinnista. Pääkaupunki Dublin mainittiin yhtenä kuudesta Seelöwen onnistumisen jälkeen perustettavasta saksalaisesta hallinnollisesta päämajasta.
Kemerovon tulipalo 2018
Uhrit ja pelastuneet
Viralliset uhriluvut lienevät kuitenkin oikeita. Omaisten mukaan ainakin 67-85 ihmistä on yhä kateissa tulipalon jäljiltä, viranomaisten mukaan kateissa on 33 ihmistä. Uhrien nimilista on julkistettu, ja uhreista 27 on tunnistettu.
Operaatio Vihreä
Arvio suunnitelmasta
Saksan laivaston komentaja suuramiraali Erich Raeder esitti arvionsa suunnitelman suhteen Hitlerin määrättyä hänen tutustua siihen. Raeder suhtautui suunnitelmaan penseästi samoin kuten Seelöween. Hän epäili Saksan laivaston vahvuutta ja kykyä toimittaa joukoille täydennyksiä. Ennuste maihinnousevien saksalaisjoukkojen osalta ei ollut lupaava. Joukoilla ei ollut kokemusta amfibiosodankäynnistä, niiden tulisi kyetä taistelemaan tai yleensä pysymään hengissä ilman täydennystä, tykistön tulitukea ja riittävää ilmatorjuntaa vihamielisessä ympäristössä. Oletettavasti joukot joutuisivat taisteluun myös pohjoisen suunnasta hyökkäävien brittien kanssa.
Kemerovon tulipalo 2018
Syyt
Rakennus muutettiin vanhasta konvehti- ja tekstiilitehtaasta ostoskeskukseksi luvatta, ja sen vuonna 2013 tehty remontti rikkoi tutkijaviranomaisten mukaan paloturvallisuusmääräyksiä erittäin räikeällä tavalla. Löysien turvatoimien syynä pidetään lahjottuja paloturvaviranomaisia. Ostoskeskukselle ei tehty palotarkastuksia, koska sillä oli alle sata työntekijää ja remontti oli vasta valmistunut.
Aluksi väitettiin, että palo olisi alkanut lapsen leikittyä trampoliinihuoneessa tupakansytyttimellä vaahtomuovia sisältäneessä altaassa, joka syttyi räjähdysmäisesti palamaan. Silminnäkijöiden mukaan sähkökaapeliryppäästä sinkosi kipinöitä, jotka sytyttivät trampoliinihuoneen tuleen. Paloa tutkivat viranomaiset pitävät todennäköisimpänä syttymissyynä viallisia sähkölaitteita tai ylikuormittuneita sähköjohtoja. Nähtävästi 3. ja 4. kerroksen välisen betoniontelolaatan sisällä ollut sähkökaapeli on ollut pääasiallinen lämmönlähde, jonka oikosulku on sytyttänyt palovaarallisia vaahtomuovikuutioita sisältäneen altaan tuleen. Todennäköinen syy ovat puutteet sähköverkon rakentamisessa ja kunnossapidossa, sähkökaapelit eivät olleet suojattuja äkillisiltä jännitteenmuutoksilta.
Lopullinen palonsyttymissyy oli neljännessä kerroksessa sijainnut oikosulkuun joutunut LED-lamppu, jonka sulaneesta varjostimesta putoava kuuma polymeeri sytytti alla olevan vaahtomuovialtaan tuleen. Tapahtumista on julkaistu silminnäkijän tekemä video.
Trampoliinihuoneen palohälyttimen painike oli rikki. Automaattinen hälytysjärjestelmä oli kytketty pois päältä, koska se oli aiheuttanut vikailmoituksia. Tutkintakomitean johtaja Aleksandr Bastrykinin mukaan kauppakeskuksen palohälytysjärjestelmä oli ollut rikki jo viikon ajan, eikä kukaan ollut puuttunut asiaan. Tekninen johtaja oli kuitannut tiedot järjestelmän vioista.
Lisäksi yksi ostoskeskuksen vartijoista sammutti palohälytysjärjestelmän, kun se alkoi soida. Turmatutkijoiden mukaan vartija sulki yleisen kuulutusjärjestelmän saatuaan tietää tulipalosta, koska ei osannut käyttää sitä. On käynyt ilmi, että yksityinen vartiointiliike oli ottanut lain vastaisesti hoitaakseen rakennuksen paloturvallisuuden.
Lisäksi kahden elokuvateatterin ovet ja hätäuloskäynnit olivat lukittuina. Sosiaalisessa mediassa on väitetty syynä tähän olleen se, ettei ihmisiä haluttu päästää katsomaan elokuvaa ilman lippua, eikä lapsia haluttu päästää teatterista omin päin ostoskeskukseen esim. häiritsemään baareissa huvittelevia vanhempiaan. Yhden koululaisryhmän opettaja oli pyytänyt lukitsemaan teatterin oven ja lähtenyt lasten vanhempien kanssa ostoksille. Palon alkaessa elokuvateatterin henkilökunta pakeni paikalta. Yhden teatterin ovet olivat auki, eikä sinne kuollut ketään.
Venäjällä on norminpurkutalkoiden nimissä annettu "tarkastuslomia" pienyrityksille, ja ne on vapautettu vuosien 2016–2018 välisenä aikana säännöllisistä palotarkastuksista. Viranomaisten mukaan palanut ostoskeskus oli rekisteröity pienyritykseksi vuonna 2016. Venäjällä pienyrityksen vuosiliikevaihdon raja on 11 miljoonaa euroa, ja rajan olisi alittanut mahdollisesti ainoastaan tilojen vuokraamista harjoittava yhtiö.
Jälkiseuraukset
Turvamääräysten rikkomisesta epäillään ainakin neljää ihmistä, muun muassa kauppakeskuksen omistaja Nadežda Suddenok, joka laiminlöi turvallisuuskoulutuksen, ja rakennuksen vuokraaja sekä ostoskeskusta ylläpitävän yhtiön toimitusjohtaja Julija Bogdanova. Kemerovoon julistettiin kolmen päivän suruaika. 28. maaliskuuta 2018 Venäjällä oli maansuru.
Aluksi pidätettiin seitsemän ihmistä, joukossa muun muassa entinen rakennustarkastuspäällikkö Kuzbass Tanzilyi ja palohälytysjärjestelmän myyjä Igor Polozinenko sekä palohälytintä huoltanut Aleksandr Nikitin, jolla on kondiittorin koulutus eikä muuta ammattipätevyyttä. Sittemmin pidätettiin viisi ihmistä. Heidän joukossaan oli yksityisen turvayrityksen vartija Sergei Antjušin, joka kytki kaikkialle ostoskeskukseen kuuluneen palohälytyksen pois päältä. Pidätettyihin kuuluivat myös ostoskeskuksen johtaja Julija Bogdanova, joka tiesi palojärjestelmän puutteista, tekninen johtaja Georgi Sobolev ja elokuvateatterin pitäjä. Viranomaiset tutkivat paloa rikoksena. Lisäksi palopäällikkö Sergei Genin on pidätetty ja asetettu syytteeseen.
Kemerovon alueen rakennusvalvonnan päällikkö Tanzilija Komkova kuljetettiin vastoin tahtoaan takaisin kotiinsa Moskovasta, johon hän oli paennut. Alueen pitkäaikainen kuvernööri Aman Tulejev erosi. Ostoskeskuksen omistavan holding-yhtiön pääomistaja Denis Štengelov ehti paeta Australiaan.
Corto Maltesen seikkailut (näytelmä)
Corto Maltesen seikkailut -näytelmä perustui Hugo Prattin luomaan sarjakuvahahmoon, laivattomaan merikapteeniin ja seikkailijaan nimeltä Corto Maltese. Se sai ensi-iltansa Q-teatterin isolla näyttämöllä 17. helmikuuta 2011.
Jazva
thumb|Jazva. Jazva on joki Permin aluepiirissä Venäjällä. Sen kaksi ylähaaraa saavat alkunsa Kvarkuš-harjanteelta. Joki virtaa soisen alangon läpi ja laskee Krasnovišerskin kaupungin luona Kaman vesistöön kuuluvaan Višeraan. Joen pituus on 162 kilometriä ja sadealue 5 900 neliökilometriä.
Jazvan varrella asuu jazvan komia puhuva pieni komiryhmä.
Aatu Remunen
Aatu Remunen on kuvitteellinen hahmo vuoden 1981 Disney-elokuvassa Topi ja Tessu. Hänen alkuperäisääninäyttelijänään toimi Jack Albertson ja suomenkielisessä versiossa Matti Ranin.
Rooli
Aatu on vanha ja äkäinen metsästäjä, jolla on Pösö-niminen ajokoira. Aatu asuu vanhan leskirouva Hilma-tädin naapurissa. Elokuvan alussa Aatu tuo Pösölle kasvatiksi nuoren koiranpennun Tessun, aikeenaan kouluttaa tästä ajokoira, kuten Pösöstäkin. Eräänä päivänä Aatu huomaa nuoren ketunpojan, Topin, yhdessä Tessun kanssa. Aatu luulee Topin jahtaavan hänen kanojaan ja yrittää tappaa tämän, lähtien jahtaamaan tätä autolla. Hilma kuitenkin estää Aatua tappamasta Topia ja sieppaa tämän aseen. Aatu vannoo saavansa ketun aikanaan hengiltä.
Aatu vie Pösön ja Tessun talven ajaksi metsästysretkelle, jonka aikana Tessu kasvaa oikeaksi ajokoiraksi. Topi yrittää tulla tapaamaan Tessua, mutta Aatu lähettää Pösön hänen peräänsä, ja Pösö loukkaantuu törmätessään junaan. Aatu ryntää Hilman kotiin aikeenaan tappaa Topi, mutta Hilma ei päästä Aatua sisälle. Myöhemmin Aatu huomaa Hilman jättäneen Topin metsään ja suunnittelee nappaavansa tämän karhunrautojen avulla. Topi onnistuu kuitenkin Tessun avulla välttämään ansat, ja Aatu yrittää savustaa Topin ja tämän naaraskumppanin Kikin ulos pesästään, mutta he onnistuivat pakenemaan. Aatu ja Tessu törmäävät suureen mustakarhuun, jota Aatu ampuu olkapäähän ja suututtaa tätä entisestään. Paetessaan Aatun jalka jää kiinni karhunrautaan, ja karhu yrittää tappaa hänet, mutta Topi ja Tessu taistelevat karhua vastaan ja lopulta Topi pudottaa pedon alas vesiputouksesta. Aatu meinaa ampua voimatonta Topia, mutta Tessu astuu ystävänsä eteen ja Aatu tajuaa, ettei Tessu aio antaa periksi, ja että Topi pelasti hänen henkensä.
Aatu Remunen esiintyy myös elokuvan jatko-osassa Topi ja Tessu 2, jossa hän on paljon koomisempi kuin edellisessä elokuvassa.
Aatu Remuseen perustuva hahmo esiintyi Olipa kerran -sarjaan perustuvassa romaanitarinassa Red’s Untold Tale, jossa hänet kuvattiin susimetsästäjäksi. Tarinassa Aatu sai surmansa susien hyökättyä hänen kimppuunsa.
Biologinen tietokanta
Biologinen tietokanta on tietokanta, joka sisältää yhteen tai useampaan biologian osa-alueeseen tai organismiin liittyvää informaatiota. Tietokantoihin voidaan tallentaa esimerkiksi nukleiinihappoja, proteiineja, geenien ilmentymistä, signalointireittejä, sairauksia, onkologiaa, termistöä tai kirjallisuutta koskevaa tietoa. Tieto voi olla raakaa tai kuratoitua. Kuratointi voi olla joko asiantuntijoiden tai tietokantaa käyttävien tutkijoiden tekemää.
Biologisten tietokantojen tarkoitus on tallentaa, järjestellä ja jakaa biologista tietoa. Sitä on mahdollista myös yhdistää ja vaihtaa automaattisesti eri tietokantojen välillä. Biologiset tietokannat ovat tutkijoille tärkeitä resursseja ja niiden käyttö on tulossa välttämättömäksi monella biologian osa-alueella.
Esimerkkejä biologisista tietokannoista ovat GenBank, UniProt, Ensembl ja RefSeq.
Avatkaa ovi!
Avatkaa ovi! on Martti Servo ja Napander -yhtyeen vuonna 2002 julkaistu konserttialbumi. Albumin äänitys on tehty heinäkuussa 2001 ravintola Semifinalissa Helsingissä ja ravintola Dynamossa Turussa.
Kávo Gkréko
Kávo Gkréko (, usein Cavo Greco, Cape Greco) on Kyproksen saaren kaakkoisin niemi.
pienoiskuva|vasen|220px|Kartta Kávo Gkrékon niemen alueesta. Niemen kärki sijaitsee noin seitsemän kilometriä Agía Nápasta ja noin kuusi kilometriä Protaráksesta kaakkoon. Niemen alue on luonnonsuojelualuetta ja muodostaa vuodesta 1993 Kávo Gkrékon kansallispuiston (Εθνικό Δασικό Πάρκο Κάβο Γκρέκο, Ethnikó Dasikó Párko Kávo Gkréko) sekä Natura 2000 -alueen. Suojelualueen pinta-ala on noin 3,85 neliökilometriä.
Karpasía
Karpasía on Kyproksen saaren koillispään käsittävä pitkä niemimaa. Niemimaan kärki tunnetaan Apóstolos Andréaksen (apostoli Andreaan) niemenä. Kärjen edustalla sijaitsevat pienet Kleídes-saaret.
Karpasían pinta-ala on noin. Se on suhteellisen harvaan asuttua aluetta. Niemimaa kuuluu virallisesti Kyproksen tasavallan Famagustan alueeseen. Se on de facto Pohjois-Kyproksen turkkilaisen tasavallan hallussa ja kuuluu sen aluehallinnossa İskelen alueeseen. Niemimaalla on 39 kylää, joista suurimmat ovat Rizokárpaso (Dipkarpaz) ja Tríkomo (İskele).
Vaivaishiiri
Vaivaishiiri (Micromys minutus) on pienikokoinen jyrsijälaji, jota tavataan Euroopassa ja Aasiassa. Se on vaivaishiirten (Micromys) suvun ainoa laji.
Vankeudessa kasvatettuja vaivaishiiriä pidetään joskus lemmikkieläiminä. Luonnonvaraiset vaivaishiiret ovat Suomessa rauhoitettuja.
Tuntomerkit
Vaivaishiiri on ruskea ja sillä on valkoinen mahan alus. Ruumiin pituus on n. 5–7 cm ja häntä 5–6 cm pitkä. Vaivaishiiri painaa neljästä kuuteen grammaa. Pitkää häntäänsä vaivaishiiret käyttävät tarttumaelimenä kiipeillessään.
Vaivaishiiren sanotaan toisinaan olevan maailman pienin jyrsijä, mutta joidenkin lähteiden mukaan 6 gramman painoinen kääpiöhiiri (Mus minutoides) ja ruumiinpituudeltaan 4-senttiset kääpiöhyppyrotat (Salpingotus) olisivat sitäkin pienempiä.
Levinneisyys
Vaivaishiiren levinneisyysalue ulottuu Länsi- ja Keski-Euroopasta Aasiaan aina Koreaan ja Japaniin sekä Etelä-Kiinaan asti. Fennoskandiassa laji elää Etelä- ja Keski-Suomessa, Tanskassa sekä paikoin Ruotsissa. Vaivaishiiri on levinnyt Suomeen vasta 1900-luvun kuluessa. Suomessa se on levinnyt Oulun ja Kuusamon korkeudelle saakka. Leviämisen syynä pidetään vaivaishiirten kulkeutumista heinä- ja olkikuormien mukana. Vaivaishiiri on Pohjolassa tyypillinen viljelysmaiseman asukas. Se elää viljapelloilla, ruohostoissa ja pensaikkoalueilla, mutta myös ruohikkoisissa avoimissa metsissä.
Elintavat
200px|vasen|pienoiskuva|Vaivaishiiri Vaivaishiirtä esiintyy pelloilla ja heinikoissa. Vaivaishiiri kiipeilee taiturimaisesti, ja se elää enimmän elinajastaan maanpinnan yläpuolella korsistossa. Korren ympärille kietaistu häntä toimii hiiren tukena ja turvavyönä. Vaivaishiiri rakentaa pallomaisen pesän heinänkorsien tai ruohojen varaan 40–80 cm:n korkeudelle ja saa näin tehokkaan suojan pikkupedoilta. Pesä on muodoltaan soikea tai pyöreä, ja sen läpimitta on noin 10 cm. Talvisin vaivaishiiri käyttää hyödykseen muiden pienjyrsijöiden tekemiä käytäviä ja koloja. Vaivaishiiri selviää talvesta etsimällä talvehtimispaikan esimerkiksi ladosta tai sänkipellolta. Suurin osa kannasta kuitenkin kuolee talven aikana.
Vuonna 2001 Wimbledonin tennisturnauksessa käytetyt tennispallot lahjoitettiin vaivaishiiren tekopesiksi. Kyseessä oli Ison-Britannian Wildlife Trustin hoitama vaivaishiiren suojeluohjelma. Pallon sisus on riittävän suuri vaivaishiiren pesäpaikaksi, kylkeen porattu 16 mm:n reikä sen sijaan liian pieni petoeläinten kuljettavaksi.
Ravinto
Vaivaishiiri syö jyviä ja muita siemeniä sekä toisinaan hyönteisiä, marjoja, hedelmiä ja nuoria versoja.
Lisääntyminen
Vaivaishiiret eivät lisäänny talvisin. Naaras saa joka vuosi 2–3 poikuetta, joista ensimmäiset syntyvät touko-kesäkuussa. Emon tiineysaika on 21 päivää. Poikueessa on kerralla 2–10 jälkeläistä. Poikaset syntyvät sokeina ja karvattomina. Poikaset kasvavat nopeasti ja selviytyvät omin avuin jo kahden viikon ikäisinä ja 6-viikkoisina niistä tulee sukukypsiä.
Hiutalepallokala
Hiutalepallokala (Ephippion guttifer) on meressä elävä pallokala. Se on sukunsa ainoa laji.
Ulkonäkö ja koko
E. guttifer kasvaa jopa 80 cm pitkäksi. Se on hopeanharmaa, valkopilkkuinen ja pienten nystermien peitossa.
Levinneisyys ja elinympäristö
E. guttifer elää Atlantin itäosassa, Gibraltarilla ja Välimeren kaikkein läntisimmässä osassa. Sen levinneisyysalue jatkuu pitkin Afrikan länsirannikkoa etelään Angolaan asti. Se on yleinen estuaarien, merenlahtien ja laguunien laji, jota on tavattu myös avomeren trooliasemilla.
Heckler & Koch G36
thumb|G36 MG36:tta vastaavasti varustettuna haaratuella ja 100 -patruunan C-Mag-lippaalla. thumb|HK SL8Heckler & Koch Gewehr 36 (valmistajan mukaan G36, Bundeswehrin mukaan Gewehr G36, Kaliber 5.56 mm x 45) on Länsi-Saksassa 1980- ja 1990-luvuilla suunniteltu modulaarinen rynnäkkökivääri. Se on ollut jalkaväen pääaseena Bundeswehrissä vuodesta 1997 ja Espanjan armeijan käytössä vuodesta 1999.
Aseen rakenteessa on korvattu kaikki mahdolliset metalliosat korkealaatuisella muovilla sellaisilla paikoissa, joissa metallin käyttö ei ole välttämätöntä. Esimerkiksi aseen runko on hiilikuituvahvisteista polyamidia, jossa vain suurimmalle rasitukselle joutuviin kohtiin on lisätty ruostumattomasta teräksestä tehtyjä osia.
Aseessa on kiinteä 3.5 kertaisesti suurentava optinen tähtäin, jonka päällä punapistetähtäin.
G36-aseesta on erilaisia variaatioita kuten esimerkiksi lyhennetty versio G36K (K on lyhenne sanasta kurz ’lyhyt’ ), vielä edellistäkin lyhyempi kompaktiversio G36C (C=Compact=kompakti ) josta on poistettu optiset tähtäimet joiden tilalla on STANAG-kisko ja diopteritähtäimet, sekä ulkomaanvientiin tehdyt versiot G36E ja G36KE joista puuttuu punapistetähtäin.
Siitä on valmistettu myös raskaspiippuista, sadan patruunan C-Mag-kaksoisrumpulippaalla ja haaratuella varustettua MG36-tulitukiversiota.
Aseesta on myös muun muassa tukistaan, tähtäimistään ja lippaaltaan muutettu itselataava siviiliversio SL8.
Suomen rajavartiolaitoksen valmiusjoukkueiden käytössä on G36C -malli. Myös Suomen Poliisilaitosten VATI-ryhmät saivat lokakuusta 2009 alkaen käyttöönsä G36C -mallit.
G36 on päätetty korvata saksan armeijassa uudella aseella lähivuosina. Aseen ongelmana on että kuumetessaan siitä tulee epätarkka eikä ase sovellu pitkiin taisteluihin, jollaisista on raportteja Afganistanista. Maaliskuussa 2015 puolustusministeri Ursula von der Leyen antoi medialle lausunnon jonka mukaan ongelman juurisyy on aseen painoa pienentävä suunnittelu. Tämä perustui tarkastajakenraali Volker Wiekeriltä saatuun kirjeeseen jossa viitattiin armeijan sisäiseen raporttiin. Raportin mukaan sadan metrin matkalla osumaprosentti tippuu seitsemään prosenttiin kun aseen ja ulkolämpötilan ero on yli 30 astetta.
Saksan armeijan oma vaatimustaso osumatodennäköisyydelle on 90 prosenttia.
Karbonaattikovuus
Karbonaattikovuus (KH) on liuoksen ominaisuus, joka kertoo, paljonko siinä on karbonaatti- (CO32-) ja bikarbonaatti- (HCO3-) ioneita. Karbonaattikovuus ilmaistaan joko milligrammoina litrassa (mg/l) tai saksalaisina kovuusasteina (°dH).
Yksi kovuusaste vastaa noin pitoisuutta 17,8575 mg/litra.
Akvaarioveden karbonaattikovuutta seurataan, sillä karbonaatit toimivat pH:n puskureina estäen haitallisia veden happamuuden heilahteluja.
Veden kovuus on eri asia: kokonaiskovuudella tarkoitetaan liuenneiden kalsium- ja magnesiumsuolojen määrää. Kaivovesi on yleensä kovaa kalkkikivialueilla. Kalkkikivi taas sisältää kalsiumkarbonaattia, joka veteen liuenneena nostaa sekä kokonaiskovuutta että karbonaattikovuutta.
Kim Hwang-sik
Kim Hwang-sik (s. 9. elokuuta 1948) on eteläkorealainen lakimies ja poliitikko. Hän toimi Etelä-Korean pääministerinä vuosina 2010-2013.
Kim on valmistunut Soulin kansallisesta yliopistosta. Hän oli vaihto-opiskelijana Saksassa, ja kuuli Länsi-Saksan talousihmeestä, mikä teki häneen suuren vaikutuksen. Pääministerikautensa jälkeen Kim palasi Saksaan vierailevaksi tutkijaksi.
Süper Star
”Süper Star” on Sibel Tüzünin esittämä kappale, joka edusti Turkkia Eurovision laulukilpailuissa 2006. Kappale sijoittui semifinaalissa 8. sijalle ja finaalissa 11. sijalle.
Sabri Jaballah
Sabri Jaballah (, s. 28. kesäkuuta 1973 ) on tunisialainen entinen jalkapalloilija, pelipaikaltaan puolustaja.
Maajoukkueura
Jaballah edusti Tunisiaa yksissä MM-kisoissa, vuonna 1998. Sitä ennen hän oli myös vuoden 1996 kesäolympialaisissa. Yhteensä Jaballah pelasi 17 maaottelua joissa hän teki yhden maalin.
Ahe
Ahe on koralliatolli Tuamotun saariryhmässä Ranskan Polynesiassa. Se sijaitsee Manihin saaresta lounaiseen ja pääsaari Tahitista noin 450 kilometriä koilliseen. Ahella oli 491 asukasta vuoden 2017 väestönlaskennassa, ja sen ainoa kylä on Tenukupara, jonka asukasluku on noin sata.
Atollin pinta-ala on 183 neliökilometriä, josta laguuni peittää noin 145 neliökilometriä. Laguunilta on yhteys ympäröivään mereen.
Regia Marina
Perustaminen
Regia Marinan heikkoutena oli epäyhtenäisyys niin kalustossa, standardeissa sekä toimintatavoissa ja aikaisempien ristiriitojen aiheuttama painolasti erityisesti upseerien välillä. Tätä upseerien välistä kuilua pitivät aluksi yllä vielä erilliset päällystökoulut Genovassa ja Napolissa, ja upseerien yhtenäistäminen alkoi vasta perustettaessa Laivastoakatemiaa Livornoon 1881. Kaluston yhtenäistämistä edisti laivastojen kiivas kehittymistahti kaikkialla maailmassa, mikä pakotti myös Regia Marinan uudistamaan kalustoaan ja kehittämään taktiikkaa uudelle kalustolle. Italialle ei kuitenkaan ollut telakoita, joissa uusia aluksia olisi voitu rakentaa, mutta laivastoministeri, vara-amiraali Carlo di Persano (3. maaliskuuta – 8. joulukuuta 1862) loi edistyksellisen laivasto-ohjelman sotalaivojen ostamiseksi ranskalaisilta ja brittiläisiltä telakoilta.